กลุ่มพลังงานกด SET พลิกปิดลบ 5.27 จุด หลังนลท.ปรับพอร์ต แนะจับตาผลประชุมเฟด-กนง.
กลุ่มพลังงานกด SET พลิกปิดลบ 5.27 จุด หลังนลท.ปรับพอร์ต แนะจับตาผลประชุมเฟด-กนง. โดยดัชนีปิดตลาดวันนี้ที่ระดับ 1,591.21 จุด ลดลง 5.27 จุด หรือ 0.33% มูลค่าการซื้อขาย 5.74 หมื่นล้านบาท
29 ต.ค. 2562

ผู้สื่อข่าวรายงานว่า ดัชนีปิดตลาดวันนี้ที่ระดับ 1,591.21 จุด ลดลง 5.27 จุด หรือ 0.33% มูลค่าการซื้อขาย 5.74 หมื่นล้านบาท
10 หุ้นกดดัชนีวันนี้

ด้าน นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยในช่วงบ่ายนี้รับแรงปรับพอร์ตค่อนข้างหนาแน่น โดยเฉพาะหุ้นในกลุ่มโรงไฟฟ้าที่ถูกขายออกมาหลังราคาหุ้นปรับขึ้นไปมากแล้ว และต้องการจะรอดูผลประกอบการก่อน จึงไปกดดันให้เกิดการปรับพอร์ต และฉุดตลาดฯในวันนี้ ส่วนภาพรวมผลประกอบการของบริษัทจดทะเบียนงวดไตรมาส 3/62 ที่ออกมาแล้วก็ยังไม่ดีเท่าไร
ขณะที่ตลาดหุ้นในภูมิภาคเอเชียวันนี้เคลื่อนไหวทั้งในแดนบวก-ลบ ขณะที่ตลาดในยุโรปจะติดลบเล็กน้อยในการเทรดบ่ายนี้ ซึ่งมองว่าตลาดฯได้ตอบรับสหภาพยุโรป (อียู) ได้เลื่อนเส้นตายการแยกตัวของอังกฤษออกจากสหภาพยุโรป (Brexit) ออกไปเป็น 31 ม.ค.63 ไปเรียบร้อยแล้ว
อย่างไรก็ดี ยังต้องติดตามการประชุมธนาคารกลางสหรัฐ (เฟด) ที่จะประชุม 29-30 ต.ค.นี้ ซึ่งตลาดฯคาดว่าจะปรับลดอัตราดอกเบี้ย และให้ติดตามการประชุมคณะกรรมการนโยบายการเงิน (กนง.) ในวันที่ 6 พ.ย. ซึ่งตลาดก็คาดว่าจะปรับลดอัตราดอกเบี้ยเช่นกัน  อีกทั้งให้รอติดตามตัวเลขเศรษฐกิจสำคัญในสัปดาห์นี้ ทั้งตัวเลข PMI ภาคการผลิตของจีน และตัวเลข GDP งวดไตรมาส 3/62 ของสหรัฐฯ ที่จะประกาศเป็นครั้งแรก
สำหรับแนวโน้มการลงทุนในวันพรุ่งนี้ นายศราวุธ กล่าวว่า ตลาดฯคงจะซึม ๆ โดยมีแนวรับ 1,580 จุด ส่วนแนวต้าน 1,604 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
GPSC    มูลค่าการซื้อขาย  5,522.64 ล้านบาท ปิดที่   84.25 บาท  ลดลง  7.50 บาท
KBANK   มูลค่าการซื้อขาย  2,853.15 ล้านบาท ปิดที่  131.00 บาท  ลดลง  5.00 บาท
AOT     มูลค่าการซื้อขาย  2,320.97 ล้านบาท ปิดที่   78.25 บาท  เพิ่มขึ้น 0.75 บาท
CPALL   มูลค่าการซื้อขาย  2,191.58 ล้านบาท ปิดที่   77.75 บาท  ลดลง  1.25 บาท
GULF    มูลค่าการซื้อขาย  1,961.69 ล้านบาท ปิดที่  164.50 บาท  ลดลง  5.00 บาท
 
ตลาดหุ้นเอเชีย
